Kedves Tagunk!

Tisztelt Érdeklődő!

„**Jogszabályváltozások a hulladékgazdálkodási adatszolgáltatásban és létesítményüzemeltetésben”** címmel szervezzük következő workshop rendezvényünket **2014. december 11-én,** amely nagyon aktuális témákban segíti a vállalatokat, hogy megértsék és pontosan alkalmazzák az új jogszabályokat.

A napokban adják ki azt a Kormányrendeletet, amely a vállalatok adatszolgáltatási feladatait új alapokra helyezi. Az **Országos Környezetvédelmi Információs Rendszer** továbbfejlesztésének célja, hogy a környezeti adatgyűjtési rendszer és ezzel párhuzamosan a környezettel kapcsolatos adatok, információk publikálása korszerűen, az elektronikus közigazgatási szolgáltatások rendszerébe illeszkedő formában valósuljon meg.

Az **Egységes Hulladékgazdálkodási Információs Rendszer*,*** azaz az OKIR EHIR modulja a 2004 óta működő Hulladékgazdálkodási Információs Rendszert (HIR) fejleszti tovább. Adattartalmát a hulladékkal kapcsolatos nyilvántartási és adatszolgáltatási kötelezettségekről szóló 440/2012. (XII. 29.) Korm. rendelet szerinti adatszolgáltatási rendszer biztosítja, amelyet további jogszabályok egészítenek ki.

Az Egységes Hulladékgazdálkodási Információs Rendszer (EHIR) **2015. január 1-jével** kezdi meg a működését. Ezt követően kizárólag ügyfélkapun keresztül, Általános Nyomtatványkitöltő (**ÁNYK**) keretprogrammal lehet majd adatszolgáltatást beküldeni az új hulladékgazdálkodási információs rendszerbe.

Új jogszabályi változások érintik a 246/2014 (IX.29.) Kormányrendelet értelmében az **egyes hulladékgazdálkodási létesítmények kialakításának és üzemeltetésének szabályait,** és további jogszabály változások is várhatók.

A fenti témákhoz hívtuk meg a workshop előadóit, a **Földművelésügyi Minisztérium** Környezetfejlesz-tési Főosztályának **szakértőit**, akik részletesen, konzultációs lehetőséget is biztosítva ismertetik az új jogszabályokat, tájékoztatnak a még várható további hulladékgazdálkodási jogszabály változásokról, és szakértői segítséggel megismerkedhetünk a nyomtatvány űrlapokkal is.

Szeretettel várjuk Önt és érintett munkatársait rendezvényünkön. Várjuk jelentkezésüket a mellékelt Jelentkezési lap visszaküldésével legkésőbb **december 1-ig,** ha **november 18-ig** megkapjuk a jelentkezési lapot, **kedvezményes** részvételi díjért biztosítjuk a részvételi lehetőséget!

Ebéd után kerül sor az Iparfejlesztési Közhasznú Nonprofit Kft. (**IFKA**) **az energiatermelés és az építőipar hulladékait, és a két iparág együttműködési lehetőségeit** feltáró projektzáró eseményére, amely a projekt tevékenységek, eredmények, az energia- és építőipari szektorok anyagáramait érintő együttműködések bemutatására irányul. A programon a részvétel ingyenes, de regisztrációhoz kötött. Részvételi szándékát kérjük, jelezze a viszlay@ifka.hu e-mail címen. További kérdését a +36 1 312 2213/107 –es telefonszámon várják a szervezők.

Budapest, 2014. november 6.

Üdvözlettel:

Major Ágnes

képzési vezető

**Jogszabályváltozások a hulladékgazdálkodási adatszolgáltatásban és**

**létesítményüzemeltetésben**

Workshop

**2014. december 11. (csütörtök)**

Lion’s Garden Hotel\*\*\*\*(1146 Budapest, Cházár András utca 4.)

**PROGRAM**

 9.00 - 9.30 óra Regisztráció (frissítők, sütemények)

 9.30 – 11.00 óra **Előadás, konzultáció:**

Az adatszolgáltatási kötelezettségek változása az Országos Környezetvédelmi Információs Rendszer továbbfejlesztésével kapcsolatos jogszabályváltozások tükrében, különös tekintettel az Egységes Hulladékgazdálkodási Információs Rendszerre.

***Előadó:*** Káldosi-Kertész Zsuzsanna hulladékgazdálkodási referens,

Földművelésügyi Minisztérium

 11.00 – 11.30 óra Nyomtatvány űrlapok használata az Általános Nyomtatványkitöltő
 Keretprogramban, az új eljárás bemutatása.

***Előadó:*** Káldosi-Kertész Zsuzsanna hulladékgazdálkodási referens,

Földművelésügyi Minisztérium

Szünet (frissítők, sütemények)

11.50 - 12.50 óra **Előadás, konzultáció:**

Az egyes hulladékgazdálkodási létesítmények kialakításának és
 üzemeltetésének szabályairól szóló 246/2014. (IX:29.) Kormányrendelet
 ismertetése és tájékoztatás a hulladékgazdálkodási rendelet-
 tervezetekről.

***Előadó:*** Dr. Szőgyényi-Kovács Szabolcs közigazgatási tanácsadó, Földművelésügyi Minisztérium

13.00 óra Ebéd (a jelentkezési lapon jelzett regisztráció szerint):

*3 fogásos menü és ásványvíz vagy üdítő*

Szervező:

Hulladékhasznosítók Országos Egyesülete

További tájékoztatás:

Major Ágnes képzési vezető

oktatas@hoe.hu, (1) 422 1428, 06-30-900-7323